3. การประกอบธุรกิจของแต่ละสายผลิตภัณฑ์

3.1 ลักษณะบริการ

รายละเอียดธุรกิจของบริษัท 4 ประเภท ตามที่บริษัทได้รับอนุญาตจากกระทรวงการคลัง มีดังนี้

(1) การเป็นนายหน้าซื้อขายหลักทรัพย์

บริษัทให้บริการด้านการเป็นนายหน้าซื้อขายหลักทรัพย์ โดยลูกค้าสามารถซื้อขายหลักทรัพย์ด้วยเงินสด
บัญชี เงินกู้ยืมเพื่อซื้อหลักทรัพย์ ระบบเครดิตบาลานซ์ (Credit Balance)
และบัญชีซื้อขายหลักทรัพย์ผ่านระบบอินเทอร์เน็ต

บริษัทมีส่วนแบ่งตลาด มูลค่าการซื้อขายหลักทรัพย์ และมูลค่าการซื้อขายหลักทรัพย์ของบริษัท
แยกตามประเภทลูกค้า และแยกตามลักษณะการซื้อขายหลักทรัพย์ของลูกค้า ในระยะ 3 ปีที่ผ่านมา
ปรากฏตามตารางต่อไปนี้

+---------------------------------+-----------+-----------+-----------+
| มูลค่าการซื้อขายหลักทรัพย์             | ปี 2544    | ปี 2545    | ปี 2546    |
+---------------------------------+-----------+-----------+-----------+
| ตลาดหลักทรัพย์ฯ (ล้านบาท)           | 1,5       | 2,0       | 9,4       |
|                                 | 79,768.08 | 61,642.12 | 00,945.91 |
+---------------------------------+-----------+-----------+-----------+
| บริษัท (ล้านบาท)                   | 2         | 3         | 6         |
|                                 | 82,151.63 | 23,267.30 | 64,881.81 |
+---------------------------------+-----------+-----------+-----------+
| ส่วนแบ่งตลาดของบริษัท (%)           | 8.93      | 7.84      | 7.07      |
+---------------------------------+-----------+-----------+-----------+
| แยกตามประเภทลูกค้า (%)            |           |           |           |
+---------------------------------+-----------+-----------+-----------+
| - บัญชีลงทุนของบริษัท                | 0.43      | 0.25      | 0.28      |
+---------------------------------+-----------+-----------+-----------+
| - กองทุนรวม                      | 1.10      | 0.99      | 2.12      |
+---------------------------------+-----------+-----------+-----------+
| - Sub Broker                    | -         | -         | -         |
+---------------------------------+-----------+-----------+-----------+
| - ลูกค้าทั่วไป                      | 87.18     | 90.34     | 84.04     |
+---------------------------------+-----------+-----------+-----------+
| - ลูกค้าต่างประเทศ                 | 11.29     | 8.42      | 13.55     |
+---------------------------------+-----------+-----------+-----------+
| รวม                             | 100.00    | 100.00    | 100.00    |
+---------------------------------+-----------+-----------+-----------+
| แยกตามลักษณะการซื้อขาย (%)         |           |           |           |
+---------------------------------+-----------+-----------+-----------+
| - Cash                          | 98.61     | 99.03     | 95.87     |
+---------------------------------+-----------+-----------+-----------+
| - Credit Balance                | 1.39      | 0.97      | 4.13      |
+---------------------------------+-----------+-----------+-----------+
| รวม                             | 100.00    | 100.00    | 100.00    |
+---------------------------------+-----------+-----------+-----------+

ในปี 2544 ถึงปี 2546
บริษัทไม่ได้ทำธุรกิจเป็นนายหน้าซื้อขายหลักทรัพย์นอกตลาดหลักทรัพย์แห่งประเทศไทย แต่อย่างใด

นโยบายในการรับลูกค้า

บริษัทมีนโยบายเปิดให้ผู้ที่ประสงค์จะลงทุนในตลาดหลักทรัพย์แห่งประเทศไทย
ได้มีโอกาสที่จะเข้ามาเปิดบัญชีกับบริษัทในทุกระดับ
ทั้งนี้ต้องอยู่ในหลักเกณฑ์การพิจารณาตามคุณสมบัติดังนี้

บุคคลธรรมดา

1. มีหน้าที่การงานเป็นหลักแหล่ง

2. มีฐานะมั่นคง

3. มีรายได้ประจำและเพียงพอสำหรับการลงทุน

4. มีเงินออม

5. มีความสามารถในการชำระเงิน ในขอบเขตวงเงินที่ได้มีการอนุมัติให้

ลูกค้าสถาบัน

1. มีฐานะทางการเงิน (Financial Position) ที่มั่นคง

2. มีผู้ถือหุ้นเป็นที่ยอมรับ

3. มีผู้บริหารที่มีประสบการณ์และเป็นที่เชื่อถือ

4. มีผลประกอบการที่มีกำไร

ขั้นตอนการอนุมัติและอำนาจการอนุมัติ

(1) การซื้อขายหลักทรัพย์ด้วยวิธีเงินสด

  การพิจารณารับลูกค้า

1.1
เจ้าหน้าที่การตลาดจะเป็นผู้ชี้แจงกฎระเบียบการซื้อขายหลักทรัพย์ด้วยบัญชีเงินสดตามกฎระเบียบตลาดหลักทรัพย์แห่งประเทศไทย
และตามเงื่อนไขที่บริษัทกำหนด เพื่อให้ลูกค้าเข้าใจในเบื้องต้น

1.2 ให้ลูกค้ากรอกรายละเอียดในคำขอเปิดบัญชีซื้อขายหลักทรัพย์
โดยให้มีข้อมูลประวัติของลูกค้าเพื่อประกอบการพิจารณาอย่างเพียงพอในการรับเป็นลูกค้า
โดยมีเอกสารหลักฐานประกอบ ได้แก่ สำเนาบัตรประจำตัวประชาชน สำเนาทะเบียนบ้าน
สำเนาหนังสือรับรองการจดทะเบียนบริษัท สำเนาใบอนุญาตประกอบกิจการ (กรณีธุรกิจเฉพาะ)
ตัวอย่างลายมือชื่อลูกค้าหรือผู้มีอำนาจลงนาม (กรณีนิติบุคคล) สำเนาสมุดฝากเงิน
สำเนาใบรับฝากเงิน สำเนาตั๋วสัญญาใช้เงินเพื่อเป็นหลักฐานการมีฐานะและการออมทรัพย์

1.3 ให้ลูกค้าลงนามในหนังสือดังต่อไปนี้คือ คำขอเป็นลูกค้าเพื่อเปิดบัญชีซื้อขายหลักทรัพย์
สัญญาตั้งตัวแทนนายหน้าซื้อขายหลักทรัพย์ สัญญาซื้อขายหลักทรัพย์ด้วยเงินสด
บันทึกข้อตกลงเกี่ยวกับการดูแลรักษาทรัพย์สินของลูกค้า หนังสือแต่งตั้งตัวแทนเพื่อซื้อขายหลักทรัพย์
(กรณีลูกค้ามอบอำนาจให้ผู้อื่นทำการแทน)

1.4 กรณีลูกค้าของสำนักงานใหญ่

- เมื่อเจ้าหน้าที่ได้ตรวจดูความถูกต้องของเอกสารครบถ้วน
และพิจารณาเห็นว่าสมควรจะอนุมัติให้มีวงเงินซื้อขายหลักทรัพย์กับบริษัทได้
ก็จะเสนอความเห็นพร้อมกำหนดวงเงินต่อผู้บังคับบัญชาตามลำดับชั้น เพื่อพิจารณาอนุมัติ

กรณีลูกค้าของสำนักงานสาขา

- เจ้าหน้าที่การตลาดเสนอความเห็นพร้อมกำหนดวงเงินไปยังผู้จัดการสำนักงานสาขา

- ผู้จัดการสำนักงานสาขาพิจารณาคำขอของลูกค้า
พร้อมเอกสารหลักฐานและความเห็นของเจ้าหน้าที่การตลาด
แล้วเสนอความเห็นของตนมายังผู้บริหารที่ดูแลสายงานสำนักงานสาขา ซึ่งอยู่ที่สำนักงานใหญ่
อำนาจอนุมัติวงเงินเป็นไปตามลำดับชั้นเช่นเดียวกับลูกค้าสำนักงานใหญ่

อำนาจอนุมัติ

+---------------------+------------------------------------------------+
|   วงเงินอนุมัติ         |   ผู้มีอำนาจอนุมัติ                                  |
+---------------------+------------------------------------------------+
|   ไม่เกิน 5 ล้านบาท    | เจ้าหน้าที่ระดับบริหาร, ผู้ช่วยกรรมการผู้อำนวยการ         |
|                     | และรองกรรมการผู้อำนวยการ                         |
|   ไม่เกิน 10 ล้านบาท   | เป็นผู้พ                                          |
|                     | ิจารณาอนุมัติตามวงเงินที่แต่ละลำดับชั้นได้รับมอบหมายกรรมการ |
|   ไม่เกิน 20 ล้านบาท   |                                                |
|                     | ผู้อำนวยการ/กรรมการบริหาร                         |
|   ไม่เกิน 100 ล้านบาท  |                                                |
|                     | Credit Committee                               |
|   เกิน 100 ล้านบาท    |                                                |
|   ขึ้นไป              | คณะกรรมการบริหาร                                |
|                     |                                                |
|                     | คณะกรรมการบริษัท                                 |
+---------------------+------------------------------------------------+

เมื่อเจ้าหน้าที่บริหารแต่ละคนอนุมัติวงเงินให้ลูกค้าตามอำนาจที่ได้กำหนดไว้แล้ว
ต้องนำเสนอเจ้าหน้าที่บริหารชั้นสูงขึ้นไปตามลำดับชั้น จนถึงกรรมการผู้อำนวยการ เพื่อทราบ

(2) การให้กู้ยืมเพื่อซื้อหลักทรัพย์ระบบเครดิตบาลานซ์

บริษัทให้บริการการให้กู้ยืมเพื่อซื้อหลักทรัพย์ระบบเครดิตบาลานซ์ (Credit Balance)
โดยมีหลักเกณฑ์การพิจารณาและอนุมัติวงเงินตามขั้นตอนเช่นเดียวกับบัญชีเงินสด
สำหรับขั้นตอนและวิธีปฏิบัติในการให้กู้ยืมเพื่อซื้อหลักทรัพย์จะได้กล่าวในส่วนต่อไป

นโยบายการกำหนดอัตรา Margin ของหลักทรัพย์ บริษัทจะกำหนดรายชื่อหลักทรัพย์ที่อนุญาตให้ซื้อ
โดยพิจารณาหลักทรัพย์ที่มีผลประกอบดี และมีสภาพคล่องในการซื้อขาย
โดยมีการกำหนดอัตรามาร์จิ้นเริ่มต้นของแต่ละ หลักทรัพย์
และพิจารณาทบทวนรายชื่อหลักทรัพย์ที่อนุญาตให้ซื้ออย่างน้อยเดือนละครั้ง
บริษัทประกาศรายชื่อหลักทรัพย์ ที่อนุญาตให้ซื้อ พร้อมทั้งอัตรามาร์จิ้นเริ่มต้นของแต่ละหลักทรัพย์ ณ
ที่ทำการบริษัท และที่ทำการสำนักงานสาขา
ทั้งนี้อัตรามาร์จิ้นของแต่ละหลักทรัพย์จะไม่ต่ำกว่าอัตรามาร์จิ้นที่กำหนดโดยสำนักงาน ก.ล.ต.
หรือตลาดหลักทรัพย์แห่งประเทศไทย

(3) การซื้อขายหลักทรัพย์ด้วยวิธีเงินสดผ่านระบบอินเทอร์เน็ต

ขั้นตอนการเปิดบัญชีประเภทนี้มีบางประการที่แตกต่างไปจากการเปิดบัญชีสองประเภทข้างต้น คือ
เอกสารการเปิดบัญชีจะมีบันทึกข้อตกลงต่อท้ายสัญญาซื้อขายหลักทรัพย์เงินสดผ่านระบบอิเล็กทรอนิคส์
ที่ลูกค้าต้องลงนามเพิ่มเติม เมื่อบริษัทดำเนินการเปิดบัญชีตามระเบียบที่บริษัทกำหนดแล้ว
จะแจ้งชื่อผู้ใช้ (User Name) ที่เข้าระบบให้ลูกค้าทราบ

ขั้นต่อไปจึงจะส่งเอกสารลับเฉพาะปิดผนึกแจ้งรหัสผ่าน (Password) ให้ลูกค้าทราบ
ในครั้งแรกลูกค้าต้องเปลี่ยนรหัสผ่านให้เป็นของตนเองก่อนที่จะเข้าระบบ
มิฉะนั้นจะไม่สามารถเข้าระบบเพื่อสั่งซื้อขายหลักทรัพย์ได้

(2) การค้าหลักทรัพย์

บริษัทมีนโยบายลงทุนในหลักทรัพย์จดทะเบียนในตลาดหลักทรัพย์ และตราสารหนี้
โดยหวังผลตอบแทนในรูปของกำไรจากการซื้อขายหลักทรัพย์ ทั้งนี้
คณะกรรมการลงทุนจะเป็นผู้พิจารณาอนุมัติการลงทุนนี้

(3) การเป็นที่ปรึกษาการลงทุน

- ไม่มี -

(4) การเป็นที่ปรึกษาทางการเงินและการจัดจำหน่ายหลักทรัพย์

บริษัทมีนโยบายให้บริการที่ปรึกษาทางการเงินให้กับบริษัทจดทะเบียนในตลาดหลักทรัพย์แห่งประเทศไทย
บริษัทที่มีความประสงค์จะนำบริษัทเข้าจดทะเบียนในตลาดหลักทรัพย์แห่งประเทศไทย
และ/หรือตลาดหลักทรัพย์ใหม่ บริษัทที่ต้องการเข้าถือหลักทรัพย์เพื่อครอบงำกิจการ
รวมทั้งบริษัททั่วไปที่ต้องการคำปรึกษาในการระดมทุนจากตลาดทุนและตลาดเงิน
โดยบริษัทมุ่งเน้นการให้บริการโดยทีมงานที่มีความรู้และประสบการณ์ทางด้านการให้คำปรึกษาทางการเงินและการจัดจำหน่ายและรับประกันการจำหน่ายหลักทรัพย์

 บริษัทเป็นที่ปรึกษาทางการเงินที่ได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์ โดยการทำหน้าที่ที่ปรึกษาทางการเงินตามที่ได้รับความเห็นชอบครอบคลุมถึงการทำหน้าที่ที่ปรึกษาทางการเงินในรายการประเภทต่าง ๆ ดังนี้

- การออกและเสนอขายหลักทรัพย์ต่าง ๆ ได้แก่ หุ้น หุ้นบุริมสิทธิ หุ้นกู้
ใบสำคัญแสดงสิทธิในการซื้อหุ้น หรือ หุ้นกู้ เป็นต้น

- การนำบริษัทเข้าจดทะเบียนในตลาดหลักทรัพย์แห่งประเทศไทย และตลาดหลักทรัพย์ใหม่

- ที่ปรึกษาทางการเงินและตัวแทนรับซื้อหลักทรัพย์ให้กับผู้เสนอซื้อหลักทรัพย์ (Offeror)
ในการเข้าถือหลักทรัพย์ เพื่อครอบงำกิจการ

- การให้ความเห็นอิสระแก่ผู้ถือหุ้นของกิจการเกี่ยวกับคำเสนอซื้อหลักทรัพย์ของกิจการ

-
การให้ความเห็นอิสระแก่ผู้ถือหุ้นเกี่ยวกับการได้มาหรือจำหน่ายไปซึ่งสินทรัพย์และรายการที่เกี่ยวโยงกันของ
บริษัทจดทะเบียน

- การร่วมกับบริษัทจดทะเบียนในการจัดทำแผนดำเนินการเพื่อแก้ไขเหตุแห่งการถูกเพิกถอน
(แผนฟื้นฟูกิจการ) เพื่อเสนอต่อที่ประชุมผู้ถือหุ้นของบริษัทจดทะเบียน

นอกจากนี้ บริษัทยังให้บริการที่ปรึกษาทางการเงินในด้านอื่น ๆ อีก ได้แก่
ที่ปรึกษาทางการเงินในการประเมิน มูลค่ากิจการ ที่ปรึกษาในการบริหารเงิน
ที่ปรึกษาทางการเงินในการระดมทุนในรูปแบบต่าง ๆ และการหาผู้ร่วมลงทุนในกิจการ เป็นต้น

สำหรับการบริการด้านการจัดจำหน่ายและรับประกันการจำหน่ายหลักทรัพย์นั้น
บริษัทมีนโยบายเป็นผู้จัดจำหน่ายและรับประกันการจำหน่ายทั้งหลักทรัพย์ประเภทหนี้ และประเภททุน

ผลงานในฐานะบริษัทที่ปรึกษาทางการเงินและผู้จัดการการจัดจำหน่ายและรับประกันการจำหน่าย

ในระยะ 3 ปี ที่ผ่านมา

+------+-------------------------+------------------------------------+
| ปี    | บริษัท                    | หน้าที่ของ บริษัทหลักทรัพย์                |
|      |                         |                                    |
|      |                         | เอบีเอ็น แอมโร เอเชีย จำกัด (มหาชน)    |
+------+-------------------------+------------------------------------+
| 2544 | บริษัท อินเทอร์เน็ตประเทศไทย | ผู้จัดการกา                           |
|      | จำกัด (มหาชน)            | รจัดจำหน่ายและรับประกันการจำหน่ายหุ้นสามัญ |
|      |                         |                                    |
|      |                         | เพิ่มทุน                              |
+------+-------------------------+------------------------------------+
| 2545 | บริษัท ซี.พี.แอล. กรุ๊ป จำกัด  | ที่ปรึกษาการเงินอิสระในการ              |
|      |                         | ให้ความเห็นต่อรายการที่เกี่ยวโยงกันของบริษัท |
+------+-------------------------+------------------------------------+
| 2545 | บริษัท ไทยคอน อินดัสเทรียล   | ผู้ร่วมจัดการการจัดจำ                   |
|      | คอนเน็คชั่น จำกัด (มหาชน)   | หน่ายและรับประกันการจำหน่ายหุ้นสามัญเพิ่มทุน |
+------+-------------------------+------------------------------------+
| 2545 | ธนาคารไทยธนาคาร จำกัด    | ผู้ร่วมจัดการการจัดจำ                   |
|      | (มหาชน)                 | หน่ายและรับประกันการจำหน่ายหุ้นสามัญเพิ่มทุน |
+------+-------------------------+------------------------------------+
| 2546 | บริษัท แฟนซีวู๊ด อินดัสตรีส     | ผู้จัดการกา                           |
|      | จำกัด (มหาชน)            | รจัดจำหน่ายและรับประกันการจำหน่ายหุ้นสามัญ |
|      |                         |                                    |
|      |                         | เพิ่มทุน                              |
+------+-------------------------+------------------------------------+
| 2    | บริษัท สหมิตรถังแก๊ส จำกัด    | ท                                  |
| 541- | (มหาชน)                 | ี่ปรึกษาทางการเงินในการจัดทำแผนฟื้นฟูกิจการ |
| 2546 |                         |                                    |
+------+-------------------------+------------------------------------+
| 2    | บริษัท เดอะมอลล์กรุ๊ป จำกัด   | ที่ปรึกษาในการบริหารเงิน                |
| 541- |                         |                                    |
| 2546 |                         |                                    |
+------+-------------------------+------------------------------------+

รายได้ค่าธรรมเนียมในระยะ 3 ปี ที่ผ่านมา

  ------------ ----------------------------------------------------------
  ปี            ค่าธรรมเนียมการจัดจำหน่ายและที่ปรึกษาทางการเงิน (บาท)

  2544         10,696,177.00

  2545         13,863,970.00

  2546         19,585,194.82

  รวม          44,145,341.82
  ------------ ----------------------------------------------------------

3.2 ตลาดและภาวะการแข่งขัน

(1) นโยบายและลักษณะการตลาดที่สำคัญ

กลยุทธ์การแข่งขัน

บริษัทยังคงมุ่งเน้นที่จะเป็นบริษัทหลักทรัพย์ชั้นนำที่ให้บริการที่มีคุณภาพและครบวงจร
เพื่อให้บริการแก่ลูกค้าในปัจจุบันและกลุ่มลูกค้าเป้าหมาย บริษัทได้พัฒนาระบบสารสนเทศ
บทวิเคราะห์หลักทรัพย์ที่มีคุณภาพและคุณภาพการบริการ
เพื่อเป็นเครื่องมือที่จะช่วยให้บริษัทสามารถแข่งขันในด้านการบริการและขยายส่วนแบ่งตลาดให้เพิ่มขึ้นอย่างต่อเนื่อง

ลักษณะลูกค้า

บริษัทให้บริการแก่ลูกค้าทั้งในประเทศและต่างประเทศ จำแนกตามบัญชีซื้อขายหลักทรัพย์ ได้ดังนี้

(ข้อมูลล่าสุด ณ วันที่ 25 มีนาคม 2547)

  -------------------------- --------------- -------------- --------------
  ประเภทลูกค้า                 ในประเทศ        ต่างประเทศ      รวม

  บุคคลธรรมดา                 24,076          1,467          25,543

  นิติบุคคล                     688             35             723

  รวม จำนวนบัญชี               24,764          1,502          26,266
  -------------------------- --------------- -------------- --------------

บริษัทไม่มีตัวแทนนายหน้าซื้อขายหลักทรัพย์ (Sub Broker) ที่ส่งคำสั่งซื้อขายหลักทรัพย์ผ่านบริษัท
นับตั้งแต่เดือนตุลาคม 2542 เป็นต้นมา

(2) ภาวะการแข่งขัน

ตลาดหลักทรัพย์ไทยในปี 2546 ดัชนีมีการปรับตัวขึ้นค่อนข้างรุนแรง โดยเมื่อปิดตลาดตอนสิ้นปี 2546
ดัชนีอยู่ ที่ระดับ 772.15 จุด ปรับตัวเพิ่มขึ้น 116.60%
พร้อมด้วยมูลค่าการซื้อขายหลักทรัพย์รวมเฉลี่ยต่อวันสูงถึง 1.89 หมื่นล้านบาท เพิ่มขึ้น 126.22%
จากเฉลี่ยวันละ 8.36 พันล้านบาท ในปี 2545 และผลักดันทำให้มูลค่าของตลาดรวม (Market
Capitalization) ปรับตัวเพิ่มขึ้นจาก 1.99 ล้านล้านบาทในปี 2545 เป็น 4.79 ล้านล้านบาท
ณ สิ้นปี2546 โดยปรับตัวเพิ่ม 2.41 เท่าตัว
ทั้งนี้เป็นผลจากแรงซื้อของนักลงทุนต่างประเทศที่กลับลำเข้ามาซื้อหุ้นไทยในช่วง ไตรมาส 2 ของปี
2546 ก่อนที่จะขายออกในช่วงไตรมาส 3 ของปี 2546
และเปลี่ยนมือให้นักลงทุนสถาบันไทยซึ่งกลับลำเข้ามาซื้อสุทธิแทนตลอดช่วงครึ่งปีหลังของปี 2546
และทำให้ตลอดปี 2546 นักลงทุนสถาบันไทยมียอดซื้อสุทธิ 18.58 พันล้านบาท เพิ่มขึ้น 38.11%
จากปี 2545 ขณะที่นักลงทุนต่างประเทศมียอดขายสุทธิ 25.30 พันล้านบาท เทียบกับยอดซื้อสุทธิ
14.09 พันล้านบาท ในปี 2545

+-----------------------------------------------------------------------+
| มูลค่าการซื้อขายสุทธิของนักลงทุน เทียบกับ SET Index                             |
+-----------------------------------------------------------------------+
| []                                                                    |
|                                                                       |
| ที่มา : ตลาดหลักทรัพย์แห่งประเทศไทย                                         |
+-----------------------------------------------------------------------+

ปัจจัยหลักที่ผลักดันให้นักลงทุนสถาบันไทย กลับเข้ามาซื้อขายหุ้นอย่างมากในปีที่ผ่านมานั้น เป็นผลจาก
2 ประเด็นหลักคือ 1) ภาวะดอกเบี้ยในประเทศที่ตกต่ำที่สุดแล้ว
หลังจากที่ได้ตกต่ำต่อเนื่องมาเป็นเวลา 6 ปี จนปัจจุบันอัตราดอกเบี้ยเงินฝากประจำ 3 เดือน
และอัตราดอกเบี้ยเงินฝากออมทรัพย์ ได้ลดลงเหลือเพียง 1.00% และ 0.75% เทียบกับ 11.50%
และ 5.00% ในปี 2540 ตามลำดับ 2) ผลกำไรของบริษัทจดทะเบียนในตลาดที่เพิ่มขึ้นสูง 269.97
พันล้านบาทในปี 2546 เพิ่มขึ้น 49.71% yoy ก็เป็นปัจจัยหลัก
ที่สนับสนุนให้นักลงทุนไทยมีความมั่นใจว่าผลตอบแทนจากตลาดหลักทรัพย์
จะมากกว่าการฝากเงินกับสถาบันการเงิน

+-----------------------------------------------------------------------+
| อัตราดอกเบี้ยออมทรัพย์ และประจำ 3 เดือน                                     |
+-----------------------------------------------------------------------+
| []                                                                    |
|                                                                       |
| ที่มา : ธนาคารกรุงเทพ จำกัด (มหาชน)                                       |
+-----------------------------------------------------------------------+

+-----------------------------------------------------------------------+
| กำไรสุทธิรวมทั้งตลาด                                                      |
+-----------------------------------------------------------------------+
| []                                                                    |
|                                                                       |
| ที่มา : ตลาดหลักทรัพย์แห่งประเทศไทย                                         |
+-----------------------------------------------------------------------+

จากปัจจัยข้างต้น ปี 2546 จึงเป็นอีกปีหนึ่งที่ดีมากสำหรับโบรกเกอร์
เห็นได้จากผลกำไรของโบรกเกอร์ 11 แห่งที่จดทะเบียนในตลาดหลักทรัพย์ฯ ตลอดทั้งปี 2546
รวมกันสูงถึง 5,257.47 ล้านบาท เพิ่มขึ้น 184.72% yoy
ทั้งนี้เป็นผลจากรายได้ค่าธรรมเนียมนายหน้าฯ และบริการอื่น รวมกันขึ้นสูงถึง 125.08% yoy เป็น
14,181.60 ล้านบาท ทั้งนี้หลักๆ เป็นผลมาจากมูลค่าของตลาดรวมที่สูงข้างต้น
ขณะที่โบรกเกอร์สามารถคิดค่าธรรมเนียมนายหน้าฯ กับ ลูกค้าในอัตราคงที่ 0.25%
ทั้งนี้แม้ว่าค่าใช้จ่ายดำเนินงานโดยรวมทั้ง 11 แห่ง จะสูงถึง 8,579.69 ล้านบาท หรือเพิ่มขึ้น
85.8% yoy แต่ก็ยังเพิ่มขึ้นในอัตราที่ต่ำกว่าการเพิ่มขึ้นของรายได้

+-----------------------------------------------------------------------+
| กำไรของโบรกเกอร์ที่จดทะเบียนใน SET ปี 2545-2546 เทียบกับ SETFIN              |
+-----------------------------------------------------------------------+
| []                                                                    |
|                                                                       |
| ที่มา : ตลาดหลักทรัพย์แห่งประเทศไทย                                         |
+-----------------------------------------------------------------------+

แนวโน้มธุรกิจหลักทรัพย์ปี 2547

แม้ภาพรวมในปี 2547 จะดีขึ้นกว่าปี 2546
จากที่คาดหมายกันว่าภาวะเศรษฐกิจโลกโดยรวมจะฟื้นตัวจากปีที่ผ่านมา
โดยเฉพาะประเทศในกลุ่มอุตสาหกรรมชั้นนำของโลก ไม่ว่าจะเป็นสหรัฐอเมริกา หรือยุโรป
ยกเว้นญี่ปุ่นที่อาจจะชะลอตัวลงในปีนี้
แต่อย่างไรก็ตามเราคาดว่าผลตอบแทนจากการลงทุนในตลาดหลักทรัพย์ในปี 2547
น่าจะชะลอตัวลงกว่าปี 2546 และเชื่อว่าเป็นปีที่การลงทุนจะยากลำบากมากขึ้น
ส่วนหนึ่งน่าจะเป็นเพราะราคาหุ้นส่วนใหญ่ที่ได้ปรับตัวสูงขึ้นกว่า 1 เท่าตัวในรอบ 1 ปีที่ผ่านมา
ซึ่งก็ได้สะท้อนถึงการฟื้นตัวของภาวะเศรษฐกิจไทยในระดับหนึ่ง
เห็นได้จากอัตราการเจริญเติบโตทางเศรษฐกิจของประเทศในปี 2546 อยู่ที่ระดับ 6.70%
เพิ่มขึ้นจากที่เติบโต 5.40% ในปี 2545

ประเด็นที่นักลงทุนเริ่มกลับมาให้ความสนใจและเพิ่มความระมัดระวังในปีนี้
น่าจะเป็นเรื่องอัตราดอกเบี้ยหลังจากที่ได้ผ่านจุดต่ำสุดในปีที่ผ่านมา
และเริ่มแสดงสัญญาณที่จะเปลี่ยนทิศทางเป็นขาขึ้น
แต่อย่างไรก็ตามหากอัตราดอกเบี้ยในปีนี้ปรับตัวขึ้นไม่เกิน 0.50% หรือทำให้ MLR ขึ้นไปยืนเหนือ
6.00% ต่อปี ก็เชื่อว่าไม่น่าจะกระทบต่อต้นทุนการผลิตของผู้ประกอบการมากนัก
หรือแม้แต่การปรับตัวขึ้นในปีถัดไป ซึ่งคาดว่าอาจจะสูงในระดับ 1%
ก็เชื่อว่าผลกระทบจะยังไม่รุนแรงเช่นกัน เพราะก็ยังอยู่ในระดับที่ต่ำเมื่อเทียบกับช่วงวิกฤติ

การกลับมาซื้อสุทธิของนักลงทุนต่างประเทศ คาดว่ายังมีความไม่ชัดเจน แม้ว่าในปี 2546
จะได้มีการขายสุทธิ ในปีที่ผ่านมาสูงมาก และต่อเนื่องมาในเดือนมกราคม 2547
ก่อนที่จะกลับมาซื้อสุทธิในช่วงต้นเดือนกุมภาพันธ์ 2547 ก็ตาม แต่โดยรวมตลอด 2 เดือนแรกของปี
2547 พบว่ายังมียอดขายสุทธิ 22.99 พันล้านบาท เทียบกับที่มียอดซื้อสุทธิ 4.95
พันล้านบาทในช่วงเดียวกันของปีก่อนหน้า
เพราะโดยเปรียบเทียบแล้วดัชนีไทยไม่ได้ถูกกว่าประเทศเพื่อนบ้านเท่าไรนัก หากพิจารณาค่า PER
ซึ่งปัจจุบันประเทศไทยซื้อขายกันที่ประมาณ 13 เท่าเศษๆ ขณะที่ประเทศเพื่อนบ้าน เช่น
ประเทศอินโดนีเซีย ฟิลิปปินส์ และเกาหลี ซื้อขายกันด้วย PER ประมาณ 12 เท่า
ยกเว้นประเทศจีน ฮ่องกง และมาเลเซีย ที่มีค่า PER แพงกว่าประเทศไทย

ส่วนทางด้านมูลค่าการซื้อขายของตลาด แม้มีแนวโน้มจะชะลอตัวลงนับจากเดือนกุมภาพันธ์
พร้อมๆกับดัชนีที่ แกว่งตัวในทิศทางลดลงก็ตาม แต่เมื่อรวมกับเดือนมกราคม พบว่า ในช่วง 2
เดือนแรกของปี 2547 ยังเฉลี่ย สูงถึงวันละ 3.46 หมื่นล้านบาท
ซึ่งยังสูงกว่าที่ฝ่ายวิจัยคาดการณ์ไว้ที่วันละ 2 หมื่นล้านบาท
ดังนั้นหากมูลค่าการซื้อขายของตลาดยังทรงตัวตามประมาณการของฝ่ายวิจัยได้
และยังมีแนวโน้มว่าจะมีรายได้ค่าธรรมเนียมและบริการในการเป็นที่ปรึกษาทางการเงิน
และนำเข้าจดทะเบียนในตลาดเพิ่มขึ้นตามจำนวนบริษัทที่รอเข้าจดทะเบียนในตลาดหลักทรัพย์จำนวนมากถึง
70 แห่ง ซึ่งจะได้กล่าวในตอนท้าย ก็น่าจะทำให้ผลการดำเนินงานของโบรกเกอร์โดยรวมในปี
2547 มีแนวโน้มที่ดีขึ้นต่อเนื่องจากปีที่ผ่านมา แต่อย่างไรก็ตามเนื่องจากภาวะการแข่งขันที่รุนแรงขึ้น
และมีแนวโน้มว่าโบรกเกอร์ที่จดทะเบียนโดยรวม 11 แห่ง
จะสูญเสียส่วนแบ่งตลาดให้กับโบรกเกอร์นอกตลาดเพิ่มมากขึ้นตามลำดับ
จึงเป็นไปได้ที่กำไรสุทธิจากการดำเนินงาน (ไม่รวมกำไรจากการซื้อขายหลักทรัพย์)
ของโบรกเกอร์ที่จดทะเบียนในตลาดทั้งหมดในปี 2547 อาจทรงตัวหรือปรับตัวลงเมื่อเทียบกับปี
2546 แต่กำไรจะกระจายไปอยู่กับโบรกเกอร์นอกตลาดมากขึ้น

+-----------------------------------------------------------------------+
| ส่วนแบ่งตลาดของโบรกเกอร์ที่จดทะเบียนในตลาด และนอกตลาด ปี 2545-2546           |
+-----------------------------------------------------------------------+
| []                                                                    |
|                                                                       |
| ที่มา : ตลาดหลักทรัพย์แห่งประเทศไทย                                         |
+-----------------------------------------------------------------------+

โดยสรุปฝ่ายวิจัยเชื่อว่าดัชนีตลาดโดยรวมในปี 2547 น่าจะมีลักษณะของการแกว่งตัว
โดยจะมีกรอบของการเคลื่อนไหวระหว่าง 845-650 จุด หากกำหนดให้ค่า PER
ของตลาดหลักทรัพย์ซื้อขายกันระหว่าง 10-13 เท่า ทั้งนี้
อยู่ภายใต้สมมุติฐานกำไรสุทธิต่อหุ้นของตลาดในปี 2547 จะเท่ากับ 65 บาท หรือเติบ 25% จากปี
2546

+-----------------------------------------------------------------------+
| คาดการณ์ดัชนีตลาดปี2547 ด้วย PER Band                                      |
+-----------------------------------------------------------------------+
| []                                                                    |
|                                                                       |
| ที่มา : ฝ่ายวิจัยไทย บริษัทหลักทรัพย์ เอบีเอ็น แอมโร เอเซีย จำกัด (มหาชน)           |
+-----------------------------------------------------------------------+

แนวโน้มธุรกิจรับประกันและจำหน่ายหลักทรัพย์ปี 2547

คาดว่าปี 2547 จะเป็นปีที่สดใสสำหรับธุรกิจการรับประกันและการจัดจำหน่ายหลักทรัพย์
จากการเปิดเผยของตลาดหลักทรัพย์ฯ ล่าสุด
ได้คาดหมายว่าจะมีหุ้นเข้ามาจดทะเบียนในตลาดหลักทรัพย์ฯ ไม่ต่ำกว่า 70 บริษัท
ซึ่งนับว่าสูงมากเมื่อเทียบกับ 27 บริษัทในปี 2546 โดยคาดว่าจะกระจายในหลายธุรกิจหลัก
กล่าวคือ ธุรกิจพัฒนาอสังหาริมทรัพย์ ธุรกิจบันเทิงและสันทนาการ ธุรกิจหลักทรัพย์ และ
กลุ่มสาธารณูปโภคขั้นพื้นฐานที่จำเป็นต่อการครองชีพ โดยเฉพาะ

ไฟฟ้า โทรศัพท์ และน้ำประปา ซึ่งอยู่ระหว่างการแปรรูปรัฐวิสาหกิจ คาดว่าการเพิ่มจำนวน
หุ้นเข้าจดทะเบียนในตลาดนี้
จะเป็นส่วนสำคัญที่จะผลักดันทำให้มูลค่าการซื้อขายของตลาดหลักทรัพย์ไทย มีโอกาสขยับขึ้นไปเหนือ
5 ล้านล้านบาทได้

+-----------------------------------------------------------------------+
| จำนวนบริษัท และมูลค่ารวมของหุ้น IPO ปี 2543-2546                             |
+-----------------------------------------------------------------------+
| []                                                                    |
|                                                                       |
| ที่มา : ตลาดหลักทรัพย์แห่งประเทศไทย                                         |
+-----------------------------------------------------------------------+

ปัจจัยเสี่ยงของธุรกิจหลักทรัพย์

บทบาทของนักลงทุนต่างชาติ ซึ่งมีสัดส่วนการซื้อขายในตลาดบ้านเราสูงถึงร้อยละ 25
ของมูลค่าตลาดรวม และในบางช่วงเคยสูงเกินกว่าร้อยละ 35
ทิศทางการเคลื่อนไหวของดัชนีของตลาดหลักทรัพย์ไทย จึงยัง
คงได้รับอิทธิพลจากนักลงทุนต่างประเทศเป็นหลัก รวมถึงความสำเร็จในการขายหุ้น IPO
โดยเฉพาะหุ้นรัฐวิสาหกิจที่มี มูลค่าขนาดใหญ่ข้างต้น
จึงเชื่อว่ามีความจำเป็นที่ยังต้องอาศัยเงินทุนจากต่างประเทศ

โครงสร้างรายได้ของโบรกเกอร์ไทยเกือบร้อยละ 90 ของรายได้รวม
กระจุกตัวอยู่ในธุรกิจนายหน้าค้าหลักทรัพย์ ความอยู่รอดในระยะยาว
จึงขึ้นอยู่กับนโยบายของทางการว่าจะผ่อนผันให้
โบรเกอร์ใช้ค่าธรรมเนียมนายหน้าซื้อขายหลักทรัพย์ในอัตราคงที่ที่ร้อยละ 0.25
ซึ่งจะครบกำหนดในเดือนม.ค. ปี 2548 ต่อไปหรือไม่ ซึ่งล่าสุด กระทรวงการคลัง ก.ล.ต.
และตลาดหลักทรัพย์ฯ
มีความเห็นร่วมกันที่จะให้ยืดระยะเวลาการใช้ค่าธรรมเนียมในอัตราคงที่ดังกล่าวออกไปอีก 2 ปี คือ
จะครบกำหนดในต้นปี 2550 ซึ่งนับว่าเป็นโอกาสดี
ที่โบรกเกอร์จะเก็บสะสมกำไรไว้เป็นเกราะป้องกันอีกระยะหนึ่ง
จนกว่าจะมีการเปิดเสรีค่าธรรมเนียมในอีก 3 ปีข้างหน้า
เพราะในที่สุดหากมีการเปิดเสรีค่าธรรมเนียมฯ
ก็คาดว่าโบรกเกอร์ส่วนใหญ่จะต้องประสบกับภาวะขาดทุนอีกครั้ง และผลขาดทุนจะค่อย ๆ
กัดกินกำไรสะสมที่มีอยู่ให้หมดไป เช่นเดียวกับที่เกิดขึ้นในช่วงเปิดเสรีค่าธรรมเนียมที่ผ่านมา

3.3 การจัดหาผลิตภัณฑ์หรือบริการ

(1) แหล่งที่มาของเงินทุน

ในปี 2546 บริษัทใช้แหล่งเงินทุนจากส่วนของผู้ถือหุ้นทั้งหมด อย่างไรก็ตาม
บริษัทได้จัดเตรียมแหล่งเงินทุนไว้โดยมีวงเงินกู้ยืมเบิกเงินเกินบัญชีกับธนาคารพาณิชย์และวงเงินกู้ยืมระยะสั้นกับสถาบันการเงินด้วย

(2) การดำรงอัตราส่วนเงินกองทุนสภาพคล่องสุทธิ

บริษัทจะดำรงเงินกองทุนต่อสินทรัพย์สภาพคล่องสุทธิให้เป็นไปตามหลักเกณฑ์ที่กำหนดโดยสำนักงานคณะกรรมการ
ก.ล.ต. ณ วันที่ 31 ธันวาคม 2546 บริษัทมีเงินกองทุนสภาพคล่องสุทธิเท่ากับ 1,859,653,958
บาท คิดเป็นร้อยละ 55.42 ของหนี้สินทั่วไป
ซึ่งเพียงพอตามเกณฑ์การดำรงเงินกองทุนสภาพคล่องสุทธิที่สำนักงานคณะกรรมการ ก.ล.ต.
กำหนดไว้ คือไม่ต่ำกว่าร้อยละ 7 ของหนี้สินทั่วไป